Madelie Human se boeke:
REEKS: Die mense van Le Fleur
60 thoughts on "Madelie Human"
Weet jy dat "Om Kobus te ken" die opvolg op hierdie twee is? Hoop jy kan hom nog iewers in die hande kry, Dis wel beskikbaar as e-boek. mens kan mos deesdae die e-leser apps gratis aflaai en dan die boek op jou rekenaar lees as jy nie 'n e-leser het nie.
Goeiedag Madelie…ek wil net sé Wilde Hawer trilogie is mooiste mooi. Het jy dalk nog trilogiee of omnibus boeke. Ek geniet jou boeke. Hoor graag vanjou.
My epos adres is deleenv@gmail.com
Ek het uiteindelik VOLTOOIDE SIRKEL gelees. Dis was regtig 'n diep verhaal en jy het dit meesterlik weergegee. Jy mag maar, vrou, jy mag maar! Riette kon nie anders om later smoorverlief te raak op Henning nie!
Baie dankie, ek het lekker gelees!
Nou wag ek vir die volgende ene!
Ek het eindelik jou Voltooide sirkel gelees. Ek het hom bietjie "dieper" gevind as jou ander romanzas waar telkens 'n tikkie humor te bespeur was, en weet jy wat, ek het daarvan gehou. Sommige lesers verkies die ligter trant by die romanses, en ek geniet dit ook, maar soms soek ek 'n bietjie meer erns wat daarmee gepaard moet gaan, en dit het ek in Voltooide sirkel gekry – dis 'n pragtige verhaal.
Dankie, Ronelle! Dis goed om te hoor wat jy hier te sê het. As jy verlief geraak het op Brink, het ek as romanseskrywer geslaag in my doel.
Ek was self op my dag so verlief op die hoofseun van die skool soos Tharien en weet net hoe daardie onbeantwoorde liefde voel. 😉
Groot was my vreugde toe ek OPTELGOED IS HOUGOED in ons plaaslike biblioteek raakloop. Ek was so opgewonde soos 'n kind oor 'n rooi stokkielekker EN …. jy het my weereens nie teleurgestel nie!!! Ek het heerlik gelees aan Tharien en Brink se verhaal.
Baie dankie vir jou kundigheid met woorde, dat jy dit met ons deel. Ek het regtig verlief geraak op Brink!
Ek het HALSOORKOP al deur die pos ontvang. My Romanza boekies hou ek vir ekstra spesiale geleenthede. Ek moet myself dwing om nie dadelik die boeke te gryp en te verslind nie. Dit kos nogal wildskrag om die lekker so 'n bietjie uit te rek, want hulle lê gewoonlik op my bedkassie, so die versoeking is elke dag daar!
Sal jou laat weet wat ek dink!
Lekker skryf aan jou volgende! Sien baie uit daarna!
Baie geluk met Halsoorkop!
Kan nie wag om dit te lees nie! Ek hoop dit is weer propvol lekker humor, en lekkerlees verassings!
Sien baie daarna uit!
Hoop jy hoef nie te lank te wag op jou boekpakkie nie. Sal graag wil hoor wat jy dink. Halsoorkop lê my na aan die hart.
Ek was gelukkig genoeg om 'n "preview" van Onwelkome Geskenk te hê. Wat 'n heerlike ervaring! Ek het myself totaal verloor in Marile se innerlike stryd om die onwelkome geskenk te hou – of terug te stuur.
Die pragtige skryfstyl, humor, eg menslike karakters en seksuele spanning werk alles saam om mens se aandag vas te vat en dit dwarsdeur die boek te hou.
Ek was skoon hartseer toe ek die boek klaar gelees het, wou nog gehad het dit moet aanhou en aanhou …
Hi Madelie! Ek kan nie wag vir jou volgende romanse nie – hoe lank nog? Jy is regtig my gunsteling Afrikaanse romanse skrywer – ek geniet jou boeke vreeslik! Jou karakters is diep en eg genoeg dat mens voel asof hulle enige oomblik uit die bladsy kan spring, en jou konflik is net so realisties en is sterk genoeg om 'n mens dwarsdeur jou boeke te boei. Ek geniet die heerlike humor – wat ook altyd net reg is: geloofwaardig, nie 'over the top' nie. Ek hoop ons kan uitsien na nog 'n hele paar titels in 2011.
Genade, maar jy het 'n lekker klomp inskrywings op jou blog! Ek is soooo jaloers. Toemaar, ek gaan ook nog eendag famous wees.
Ek het vir jou 'n sms gestuur na ek nou die aand Myne vir altyd gelees het, maar jy het nie gereageer nie. Miskien het hy verdwaal. Ek MOET net vir jou vertel hoe ek die boek geniet het. Dis nou skryfKUNS daai. Ek verlang nou nog terug na die karakters! Wow, as jy daai Ryk-man van papier af in lewende lywe kan kry, is hy myne!
Alle grappies op 'n stokkie – jy het regtig alles reg gedoen. Interessante, diep karakters geskep, 'n snaarstywe seksuele spanningslyn aan die gang gehou en les bes, nie 'n eks-blond/rooikop laat opduik om moeilikheid te maak nie. Ek het jou heldin die meeste geniet. Haar persoonlike issues was genoeg om spanning te skep. Madelie, jy MAG maar skryf.
Dankie vir jou mooi woorde, Cecilia. Het beslis nie jou SMS gekry nie, anders sou ek definitief reageer het.
"Myne vir altyd" was een van my eerste boeke, so ek waardeer jou kommentaar soveel te meer. Ek leer nog met elke manuskrip iets by. Dis wat skryf so lekker maak.
Madelie, ek is in die gelukkige posisie om te se dat ek al jou boeke het, en wanneer daar 'n nuwe een in die pyplyn is, kan ek byna nie wag om dit te kry nie. Ek het die drie "manne" -boeke baie geniet omdat dit my die gevoel gegee het dat ware vergifnis en liefde is baie nodig in ons lewe, eers wanneer werklike vergifnis gegee word, kan die liefde seevier. Dankie vir 'n stel pragtige boeke.
Baie dankie vir jou kommentaar, Suzie. Dis so lekker om te hoor van iemand wat met insig lees.
Die 'manne' boeke lê my na aan die hart en is geïnspireer deur die baie kinders wat ek in my jare in die onderwys mee te doen gekry het, wat sonder 'n pa moes grootword. So baie mans geniet wat daar te geniet is en dan keer hulle die rug na die verantwoordelikheid wat dit meebring.
'n Kind het eendag op die Oprah program gesê: "There is a hole in my soul in the shape of my father."
Somé Greeff says:
"Om Ben lief te hê" is die beste boek wat ek nog in die 17 jaar wat ek op hierdie aarde is gelees het. Ek het dit by die biblioteek uitgeneem, maar wil dit graag koop. Waar kan ek dit kry? Ek soek myself dood!
Somé, wat 'n uitsonderlike naam! Ek is 'chuffed' om te hoor 'n tiener geniet ook my stories.
Ben se boek is ongelukkig lankal uitverkoop en uit druk uit, maar die goeie nuus is: Ben se storie kom volgende week uit as 'n e-boek. As jy na die 1ste Julie gaan kyk by http://www.kalahari.com sal jy hom te koop kry as 'n elektroniese boek wat jy kan download op jou rekenaar en dit kos presies dieselfde as 'n gewone boek. Cool, nè?
Jy sal net jou ma of pa se kredietkaart benodig vir die e-transaksie. 😉
Dankie vir jou vertellingkie van jou mammie wat my storie geniet het. Ek en jy is gelukkig om nog ons ma's te hê, weet jy. Myne kuier op die oomblik by my, 'n uitgesproke mens wat te alle tye 100% eerlik is. Sy't net vanoggend so met ons Romanza-blaadjie in die hand gesit en toe gesê die heldin op my nuwe boek se voorblad is darem regtig 'n lelike mens met 'n knopneus. Maar darem nog nie so lelik soos daardie ander boek waar mens net 'n stuk kaal rug sien nie. En toe sê ek daai voorblad is nou regtig vir my mooi, toe sien ek net oe! nou't ek skade gemaak. Ek 'konformeer al weer met die wêreld.' Hoeookal, ek verruil haar vir NIEMAND in die hele wêreld nie. Wie weet nie watter loslyfdoedie ek sou uitdraai as dit nie vir haar was nie. Groete, daar en lekker dag.
Thea Holland says:
Madelie, ek wil net vir jou sê dat elkeen van jou boeke nog 'n glimlag op my gesig gesit het. Dis so vreeslik lekker om jou boeke te lees. Baie dankie.
Jinne, Arien, jy laat my goed voel. Daardie glimlag op 'n leser se gesig is die hele rede hoekom ek skryf.
Jy het die onderhoud hoogs intelligent hanteer en Romanza se naam hoog gehou. Tien uit tien.
Ek het 'Genoeg is genoeg' bestel en wag nog daarvoor.
Hallo, Naomi. Jy doen my ego baie goed, hou so aan … Jy is bevoorreg om April se boeke nou al te kry. Ek het gister eers my Maart pakkie gekry! Hoop jy geniet vir Genoeg. Wanneer sien ons jou weer op die blog?
Ek het 'Genoeg is Genoeg' in my pakkie gekry en kan nie wag om dit te lees nie. Jy kom vir my baie dinamies voor. Ek haal my hoed vir jou af! Ek sal jou graag in persoon wil ontmoet, dink dit sal lekker wees om saam met jou oor 'n koppie tee te gesels oor romanza.
Gisteraand was my ou man uitgeroep vir 'n ongeluk by die myn en ek was wawyd wakker. Vat toe jou "Jy's die een" en lees hom. Was heel lekker en het toe glad nie vaak geword nie. Gewoonlik as 'n boek my verveel, raak ek sommer lomerig as ek in die bed lê.
Dis goed om te hoor my boeke sus nie die lesers aan die slaap nie. 'Jy's die een' was vir my 'n lekker skryfervaring.
Madelie, ek het nog net daai twee boeke van jou gelees – maar ook elke stukkie wat jy by ons blogstorie bygelas het, en ek wil graag vir jou sê dat ek van jou skryfstyl hou. Ook Marile s'n is verfrissend.
Dankie, Rika, jy maak my dag 😉
Cathy Rheeder says:
Ek het onder andere "Om Dirk te tem" en "Om Kobus te ken" gelees en is oral op soek na "Om Ben lief te he", maar soos ek verstaan by Lapa is hy uitverkoop. Gaan hy weer gedruk word?
Ek hou BAAAAIE van jou skryfstyl en kan nie wag vir jou April boek nie!
Hallo Cathy, dankie vir jou moeite om my hier te besoek. Weet jy, ek hoop dat die trilogie in 'n omnibus sal uitgegee word. Dit kan egter net gebeur as die ander twee ook uitverkoop is. Sover ek weet, het Lapa meer van hulle gedruk en ek weet dus nie wanneer dit sal gebeur nie. Goed om te hoor jy is 'n aanhanger, dit maak my sommer lus om meer te skryf.
Ek het sopas 'Optelgoed is Hougoed' gelees en dit vreeslik geniet. Ek sou nooit daaraan gedink het om my heldin 'n werktuigkundige te maak nie, dis uitstekend! Wys net hoeveel het ek nog om te leer, ek haak nog vas by die prentjie van 'n beeldskone vleklose heldin in 'n rok, soos 'n prinses in 'n 'fairytale'.
Naomi, ek ken 'n pragtige, sexy vrou wat 'n lektor in motorwerktuigkunde by 'n kollege is en daar's niks van 'n kar wat sy nie weet nie. Sy lyk net so mooi in 'n oorpak as in 'n aandrok. Sy het 'Optelgoed' se heldin vir my laat werklik word. Bly jy het haar geniet.
Naomi, daar is 'n storie agter die storie:
My man het eendag by die huis gekom en my vertel dat hy so 'n vliegtuig wat landerye bespuit, gesien het en gedink het dit sal 'n interessante beroep wees vir een van my karakters. Die idee van die bespuitery van die organiese land het my 'n paar dae later getref toe ek gaan organiese groente koop het by 'n boer hier naby ons. Hy het my baie gehelp met my navorsing.
Ek kan nie wag vir jou nuwe boek nie! Ek kan net dink watter konflik daar tussen die held en heldin gaan wees. Goeiste, om in 'n boer se organiese groenteland met spuitstof te beland! Ek is reeds dik van die lag net om daaraan te dink.
Ek hou van jou skryfstyl en die spontaneïteit in jou werk.
Ongelukkig kry ons in die buiteland nie maklik ligte Afrikaanse leesstof in die hande nie.
Ek is in die VSA. My skoondogter in New Zeeland kla ook daaroor.
Miskien sal die uitgewers dit oorweeg om uit te voer as genoeg lesers in die buiteland daarna begin vra.
Ek het jou "Genoeg is Genoeg" nou net klaar gelees. Wat 'n heerlike boek om mens van die wêreld met al sy probleme te laat vergeet. Die boek is vir my mooier afgerond as jou vorige werke. Ek is mal oor jou vloeiende skryfstyl – dis maklik om te lees.Ek haat 'n "stop-start" rukkerige styl. Die dialoog oortuig en die karakters is eg . Punt van kritiek : waar is die stomende hyg toneel ?"
We wish! Twyfel of dit maklik sal gebeur. Dankie, Suzette. Bly jy hou van my werk. Nou kan ek sê ek het 'n leser wat in die VSA woon!
Terloops, die stomende tonele is nie altyd funksioneel nie, dan los ek dit uit. Toemaar, die volgende een het weer genoeg stoom in vir almal wat daarvan hou.
Ek het 'Om Ben lief te he' sonder enige verwagtinge begin lees, omdat dit 'n nuwe skrywer was. WAS EK VERRAS! Dit was 'n heerlike boek en daarna kon ek nie wag vir jou volgende nie. Ek onthou een maand het lapa vir my 3 boeke gestuur en daar was nie een van joune by nie. Ek het by myself gedink: "Madelie, hoekom skryf jy so stadig? Ek wil nog van jou stories lees."
Jou April boek klink heerlik! Ek kan nie meer wag nie!
Ag, Arien, jy maak my dag. Ek was self baie verbaas oor 'Om Ben lief te hê' se sukses. Ek wens ek kón elke maand 'n boek uitgee. Sou dit nie wonderlik wees nie? Maar jy het seker darem self nou al agtergekom 'n mens kan nie 'n romanse sommer eendag in jou etensuur skryf nie, nè?
Hettie Beer says:
As ek net een boek moet uitsonder dan sal ek nie weet watter een om te kies nie. Almal het unieke verhale wat my so gebind het dat ek als om my vergeet het totdat ek die boek klaar gelees het. Hierdie warm liefdesverhale het my soms na my asem laat snak as ek besef ek leef my so in die verhaal in dat ek my skoon verbeel ek is die meisie in die boek. Ek sien so uit na Madelie se volgende boek om te verskyn en glo dit sal net so 'n treffer wees soos al die voriges. Hou so aan Madelie, jy laat ons weer jonk voel!
Dankie, Hettie, jy is 'n leser so na my hart. As jy sê jy word die heldin terwyl jy lees, dan het ek in my doel as skrywer geslaag. My nuwe boek verskyn in April.
"Kaalvoetbruid" is 'n wegholwenner!
Om Kobus te ken, was 'n besondere leeservaring. Beide held en heldin se karakters word sterk uitgebeeld deur hulle optrede, innerlike monoloë en dialoog. Die boodskap van hoe belangrik liefde in 'n verhouding is, word sterk uitgedra deur Sureta wat eers aan die einde kopgee toe Kobus, na al sy ander redes waarom hy wil trou, uiteindelik sy liefde verklaar. Sureta was nie bereid om met minder tevrede te wees nie.
Wil definitief WILDE HAWER in die hande kry om die ander twee verhale ook te lees. Het dit al verskyn?
In Kaalvoetbruid gaan die leser saam met die mooie heldin, Anel op 'n reis op soek na haar ware self. Op elke tree van die pad is Gustav by haar. Haar reis begin kaalvoet as sy van haar deftige troue wegvlug en neem haar onder meer na Sydney, New York, Parys en natuurlik die idilliese Knysna. Kan sy ooit vir 'n man meer as net 'n dekorasie wees? Dis die etiket wat haar snobistiese ma om haar nek gehang het.
Die leser kou saam met haar naels of sy dit kan waag om Gustav te vertrou op die pad om 'n kunstenaar te word. Hy pryk dan knaend in die koerant aan die sy van nog 'n beeldskone vrou. En het hy nie ook maar, soos al die ander mense in haar lewe, sy eie agenda nie? Dis 'n lekkerlees storie vir diegene wat nog glo dat liefde 'n mens kan heelmaak.